Communitas » webmeester
Die pad van Dissipelskap
Written by webmeester on May 17, 2014 . Posted in Vennote
Ekerk bied in Mei 2014 ‘n opwindende leer geleentheid aan as webinaar. Die tema is ” Die pad van Dissipelskap “ en sal spesifiek wees vir enige leraars en enige iemand wat meer wil weet en saam wil gesels oor die tema. Sien al die inligting hieronder, of kontak vir pierre@ekerk.org om meer uit te vind.
Hierdie geleentheid bied 5 VBO punte.
Meer oor die webinaar:
Tema : Die pad van dissipelskap
Dissipelskap. Ons hoor dit so baie by gelowiges en in die gemeentes.
Moet elke gelowige nie ‘n dissipel wees nie?
Waar leer ons as geestelike leiers van dissipelskap?
Wat is ons rol as geestelike leiers om mense as dissipels toe te rus?
Wat is die rol wat die Bybel speel ten opsigte van dissipelskap?
Wat kan Lukas en Handelinge ons leer van dissipelskap?
Moet ‘n dissipel ‘n buitengewone gelowige wees?
Wanneer en sprekers:
22 Mei 2014: Mynhardt van Pletsen wat gaan gesels oor waar ons moet reg begin om dissipelskap reg te verstaan.
29 Mei 2014: Pierre Engelbrecht wat gaan kyk na dissipelskap vanuit Lukas-Handelinge en wat Jesus ons leer van dissipelskap.
5 Junie 2014: Stephan Joubet waar hy gesels oor ‘n paar leefreëls vir gewone mense wat buitengewone lewens wil leef.
Tyd: 10:30 – 12:00.
Die voorgeskrewe boek vir die webinaar:
Daar is ook ‘n boek wat gelees moet word om die denke aan te moedig. Die voorgeskrewe boek is: The Cost of Discipleship. Dietrich Bonhoeffer .
Registreer deur die volgende link te volg: http://form.jotformpro.com/form/41283252802953
April riglyne vir huiskerk en selgroepbyeenkomste
Written by webmeester on April 14, 2014 . Posted in Kleingroepe
met die fokustekste van die Leesrooster vir Lidmate as basis
In die Groot Lydensweek kan die groep bymekaarkom en die aanloop en kruisiging van Jesus saam herdenk. Die fokusteks kan die groep help om die laaste van Jesus se lydensweg met Hom saam te loop. Ek sou aan die hand doen dat die enigste lig, ’n kers in elke groeplid se hand is. Deel die Skrifgedeeltes so in, dat elkeen ’n kans kry om ’n gedeelte te lees en na die lesing sy of haar kers dood te blaas. Die groep kan begin met ’n agape-maal (liefdesmaal) van brood en druiwesap, maar onthou dat ons die diepte van die oomblik wil beleef. Dit moet ook “in alle eenvoud” geskied. Ek gee ’n uiteensetting daarvan in hierdie riglyn.